O‘zbekiston terma jamoasi navbatdagi yig‘inni «Lokomotiv» va «Paxtakor» bilan bir vaqtda Turkiyada o‘tkazadi

O‘zbekiston milliy terma jamoasi 9-12 fevral kunlari Turkiyada navbatdagi o‘quv-yig‘in mashg‘ulotlarini o‘tkazadi. Bu haqda terma jamoa bosh murabbiyi Samvel Babayan O‘FF rasmiy saytiga bergan intervyusida ma'lum qilgan.
«Shu yilning 9–12 fevral kunlari Turkiyada yig‘in o‘tkazish rejalashtirilgan. «Lokomotiv» va «Paxtakor» navbatdagi o‘quv-mashg‘ulotlar yig‘inini Turkiyada o‘tkazishi va terma jamoa asosini aynan mana shu klub futbolchilari tashkil etishini inobatga olib, mamlakat termasining yig‘ini ham o‘sha yerda bo‘lib o‘tadi.
«Nasaf» va «Bunyodkor» OChLda ishtirok etib bo‘lgach, klublarning bir necha vakillari ham terma jamoa yig‘iniga qo‘shiladi», deya gapirib o‘tgan Babayan.